**Nino Maisuradze** ( gruzincha: *ნინო მაისურაძე*; 1982-yil 13-iyunda tugʻilgan) — gruzin-fransuz shaxmatchi. U 2009 yilda FIDE tomonidan ayol grossmeyster unvoni bilan taqdirlangan. Maisuradze ayollar o‘rtasida ikki karra Fransiya chempioni hisoblanadi.

Faoliyati
---------

Maisuradze 2009 yilda Xorvatiya va Fransiyadagi xalqaro musobaqalarda g‘olib chiqqanidan so‘ng Xalqaro ayol grossmeyster (WGM) unvoniga sazovor bo‘ldi.

N.Maisuradze 2013 va 2014 yillarda ayollar klassik shaxmat bo‘yicha Fransiya chempionatida g‘olib bo'lgan. Maisuradze 2016 va 2018-yillarda ayollar o‘rtasida tezkor shaxmat bo‘yicha Fransiya chempionatida ham g‘olib chiqqan.

U 2017 va 2018 yillarda Frankofoniya mamlakatlari chempioni unvonini saqlab qoldi.

  

Maisuradze 2010 yilda (Shveysariya) ayollar o'rtasidagi Mitropa kubogida birinchi doskada yakka tartibda oltin medalga sazovor bo'ldi.

U 2011 va 2015 yillarda ayollar o‘rtasida Fransiya vitse-chempioni (2-o'rin sohibasi) ham bo‘lgan.

U 2010 (Rossiya), 2012 (Turkiya) va 2016 (Ozarbayjon) ayollar shaxmat olimpiadalarida Fransiya terma jamoasi sharafini himoya qilgan, ammo Fransiyaning amaldagi chempioni bo‘lishiga qaramay, 2014 (Norvegiya) nashrida Fransiya terma jamoasiga kiritilmagan. Bu fakt jamoa tuzuvchilarining jiddiy tanqid qilinishiga sabab bo'ldi. Olimpiadadan so'ng Maisuradze yana milliy chempionatda mag'lubiyatsiz g'alaba qozonib, Olimpiada terma jamoasi a'zolariga qarshi yutqazmay, 22 o'yinlik seriyaga erishdi.

U 2011-yilda Gretsiyada bo'lib o'tgan Yevropa jamoaviy chempionatida va 2013-yilda Polshadagi musobaqada Fransiya nomidan ishtirok etib, 5-o‘rin o‘rinni egallagan.

2012-yilgi Istanbul Olimpiadasida 7-o‘rinni egallagan Fransiya ayollar terma jamoasi jahonning eng yaxshi 10 ta jamoasi o‘rtasida 2013-yilda Qozog‘istonda bo'lib o'tadigan jahon chempionatiga yo'llanma oldi.

Maisuradze 2013-yilda Jakarta shaxrida Fransiya va Indoneziya terma jamoalarining o'rtoqlik o'yinida ishtirok etgan.

Jamoalar o'rtasidagi Fransiya chempionatida (Top 12) Maisuradze Elzasning "Bishwiller" jamoasida o'ynaydi, ayollar va mikst (aralash) toifalarida 4 marta Fransiya chempionatida g'olib chiqqan.

Elzas viloyati uni faxriy medal bilan taqdirladi.

Fransiya Respublikasi Prezidenti Fransua Olland uni ikki marta faxriy "Vase of Elysée" mukofoti bilan taqdirlagan.

Shaxsiy hayoti
--------------

Maisuradze Gruziyaning Tbilisi shahrida tug'ilgan, u erda Gruziya davlat universitetining xalqaro huquq magistri darajasiga erishgan. Maisuradze 2003 yilda Fransiyaga ko'chib o'tdi va u erda Parijdagi "Alliance Francaise"da o'qidi. Keyinchalik u Panteon universitetidagi huquq fakultetida o'qishni davom ettirdi.

Maisuradze gruzin, fransuz, ingliz, rus, italyan, portugal tillarini biladi.

Maisuradze 2013 yilda eri, mashhur braziliyalik shaxmat grossmeysteri Aleksandr Fierdan farzandli bo'lgan.

Manbalar
--------

1. ↑  „Titles approved at the 80th FIDE Congress". *FIDE* (2009-yil 19-oktyabr). Qaraldi: 2019-yil 3-iyun.
2. ↑  „Hamdouchi and Maisuradze are 2013 French Chess Champions". *Chessdom*. Qaraldi: 2015-yil 8-aprel.
3. ↑  „89th French Chess Championships 2014". *The Week In Chess*.  Mark Crowther. 2017-yil 3-aprelda asl nusxadan arxivlangan. Qaraldi: 2015-yil 8-aprel.
4. ↑  *Mihajlova.* „What it takes to be an Olympian". *Chess News*.  ChessBase (2014-yil 29-iyul). Qaraldi: 2015-yil 8-aprel.

Havolalar
---------

* Shaxsiy sahifasi FIDE saytida